cyanic-selkie/wikianc huggingface dataset:
வாணியாறு
வாணியாறு என்னும் ஆறு தென்பெண்ணை ஆற்றின் துணை ஆறாகும். இவ்வாறு சேர்வராயன் மலையில் ஏற்காடுக்கு அருகில் தோன்றி தருமபுரி மாவட்டம், பாப்பிரெட்டிப்பட்டி வட்டம் பொம்மிடி, பாப்பிரெட்டிப்பட்டிப் பகுதிகளில் பாய்ந்து அரூரைக் கடந்தது இப்பகுதிகளை செழுமையாக்கி பாம்பாற்றாேடு கலந்து சிறிது தூரத்தில் பெண்ணையாற்றாேடு சேர்கிறது. இவ்வாற்றின் குறுக்கே வாணியாறு அணை என்னும் பெயரில் பாப்பிரெட்டிப்பட்டி அருகேயுள்ள முள்ளிக்காடு என்ற இடத்தில் அணை கட்டப்பட்டுள்ளது.
குறிப்புகள்
பகுப்பு:கிருஷ்ணகிரி மாவட்டம் பகுப்பு:தருமபுரி மாவட்டத்தில் ஓடும் ஆறுகள் பகுப்பு:தென்பெண்ணை ஆற்றின் துணை ஆறுகள்
நதீம் காசிசு
நதீம் காசிசு (Nadeem Kashish ஒரு பாக்கித்தான் திருநங்கை ஆர்வலர், அரசியல்வாதி மற்றும் வானொலி நிகழ்ச்சி தொகுப்பாளர் ஆவார். 2018 பாக்கித்தான் பொதுத் தேர்தலில் போட்டியிடும் நான்கு திருநங்கைகளில் ஒருவராக இருந்தார்.
தனிப்பட்ட வாழ்க்கை
காசிசு, இவரது பெண் நடத்தை காரணமாக 16 ஆம் வயதில் இவரது குடும்பத்தால் நிராகரிக்கப்பட்டார் மற்றும் முல்தானில் உள்ள தனது வீட்டை விட்டு வெளியேற்றப்பட்டார். காசிசு பின்னர் குருக்களின் வீட்டில் சேர்ந்தார், பாக்கித்தானில் பொதுவாக திருநங்கைகள் வாழும் சமூகம். குரு; வீட்டின் தலைவர், வீட்டில் வசிப்பவர்களுக்கு உணவு மற்றும் தங்குமிடம் வழங்குவார். இருப்பினும், குருவினால் விபச்சாரத்தில் ஈடுபடுவதற்கு வற்புறுத்தப்பட்டதால் இவனுடனான உறவை துண்டித்துக்கொண்டு காசிஷ் வீட்டை விட்டு வெளியேறினார். திருநங்கைகளுக்கு ஆதரவு அளிக்கும் இவ்வகையான இடங்கள் பெரும்பாலும் இவர்களை கட்டாய விபசாரங்களில் ஈடுபட நிர்பந்திக்கிறது.காசிசு, பின்னர் இஸ்லாமாபாத்தில் ஒரு தொலைக்காட்சி நிகழ்ச்சியில் ஒப்பனை கலைஞராக சேர்ந்தார். அங்கிருந்து இவர் திருநங்கைகளுக்கு உதவும் அரசு சார்பற்ற அமைப்பு க்காக வேலை செய்யத் தொடங்கினார். காசிசு பாக்கித்தானின் இஸ்லாமாபாத்தில் தற்போது வசிக்கிறார்.
தொழில்
2006 இல், காசிசு ஒப்பனை கலைஞராக வேலை செய்தார். பின்னர் இவர் FM-99 இல் ஒரு வானொலி நிகழ்ச்சி தொகுப்பாளராக சேர்ந்தார், அங்கு இவர் பாக்கித்தானில் திருநங்கைகள் எதிர்கொள்ளும் பிரச்சினைகளைப் பற்றி எடுத்துரைத்தார்.
இவர் ஒரு ஆர்வலராக வேலை செய்யத் தொடங்கினார் மற்றும் தனது சொந்த நிறுவனமான "சீமேல் அசோசியேஷன் ஃபார் ஃபண்டமெண்டல் ரைட்ஸ்(சஃபார்) என்பதனை நிறுவினார் இவர் அந்த அரசு சாரா அமைப்பின் தலைவராக தற்போது உள்ளார்.
2018 இல், காசிசு தேர்தல் பிரச்சாரங்களில் கலந்து கொண்ட போது அரசியலில் சேர்ந்தார்.
சமூக செயற்பாடு
காசிசு வீடு வீடாக பிரச்சாரம் செய்தார். திருநங்கைகளின் சமூகத்தை மேம்படுத்துவதும், இவர்களின் உரிமைகளுக்காகப் போராடுவதும் தான் இவரது குறிக்கோள் என பரப்புரையின் போது இவர் மக்களிடம் கூறினார். சமூகத்தில் பல திருநங்கைகள் வசிக்கும் இஸ்லாமாபாத்தில் இவர் தனது சொந்த திருநங்கை தங்குமிடத்தையும் உருவாக்கினார்.
காசிசு திருநங்கை சமூகத்தில் குரு கலாச்சாரத்திற்கு எதிராக வாதிடுகிறார்.
இஸ்லாமாபாத்தில் சேரிகளில் வசிக்கும் திருநங்கைகளுக்கு மசூதி கட்டும் திட்டத்தின் ஒரு பகுதியாக காசிசு இருந்தார்.
2018 தேர்தல்
2018 ஆம் ஆண்டில், பாக்கித்தான் அரசு ஒரு மசோதாவை நிறைவேற்றியது, அனைத்து அதிகாரப்பூர்வ ஆவணங்களிலும் திருநங்கைகள் தங்கள் பாலினத்தை தீர்மானிக்கவும், அடையாள அட்டை கடவுச் சீட்டு மற்றும் ஓட்டுநர் உரிமம் பெறவும், வாக்களிக்க மற்றும் வேலைவாய்ப்பில் பாகுபாடு காட்டக்கூடாது ஆகியன அதில் முக்கிய அம்சங்களாக இருந்தது. இது பாலின அளவுகோல்களை நீக்கியது மற்றும் நதீம் காசிசு மற்றும் பிற நான்கு மாற்றுத்திறனாளிகள் பொதுத் தேர்தல்களில் பங்கேற்கும் முதல் திருநங்கை ஆனார்கள்.
காசிசு மற்றும் பிற திருநங்கைகள் வேட்பாளர்களுடன் பாக்கித்தான் அரசால் தேர்தல் கட்டணத்திலிருந்து விலக்கு பெற்றனர். காசிசு இஸ்லாமாபாத்தில் NA-53 க்கான தொகுதியில் சாகித் ககன் அப்பாசி மற்றும் PTI இன் இம்ரான் கான் ஆகியோரை எதிர்த்து நின்றார். அந்தத் தேர்தலில் இவர் மொத்தம் 22 வாக்குகளைப் பெற்றார்.
பிரச்சாரத்தின் போது, காசிஷ் திருநங்கைகளின் உரிமைகள் மற்றும் அடுத்த தலைமுறையினருக்கான நீரைப் பாதுகாப்பதற்கான அவசியம் பற்றி பரப்புரையின் போது எடுத்துரைத்தார்.
சான்றுகள்
பகுப்பு:வாழும் நபர்கள் பகுப்பு:பாக்கித்தான் பெண் உரிமை செயற்பாட்டாளர்கள் பகுப்பு:ந.ந.தி.ஈ நபர்கள்
கெஜல்நாயக்கன் பட்டி ஊராட்சி
கெஜ்ஜல் நாயக்கன் பட்டி ஊராட்சி (Gajjalnaickenpatti Gram Panchayat), தமிழ்நாட்டின் சேலம் மாவட்டத்தில் உள்ள பனைமரத்துப்பட்டி வட்டாரத்தில் அமைந்துள்ளது. இந்த ஊராட்சி, வீரபாண்டி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4513 ஆகும். இவர்களில் பெண்கள் 2169 பேரும் ஆண்கள் 2344 பேரும் உள்ளனர்.
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிடைக்கக்கூடிய பெயர் (விலங்கியல்)
கிடைக்கக்கூடிய பெயர் என்பது விலங்கியல் பெயரிடலில், ஒரு விலங்கியல் பெயரை நிறுவுவதற்கான பன்னாட்டு விலங்கியல் பெயரிடலின் அனைத்து கட்டாய விதிகளுக்கு இணங்க வெளியிடப்பட்ட விலங்குகளின் உயிரலகு இருசொற் பெயராகும்.
கிடைக்கக்கூடிய பெயராக இந்தப் பெயர் அமைய, பல நிபந்தனைகளைப் பூர்த்தி செய்ய வேண்டிய தேவைகள் உள்ளன. இப்பெயரானது இலத்தீன் எழுத்துக்களை மட்டுமே பயன்படுத்த வேண்டும். நன்கு அறிமுகமான மூலத்தில் சரியான நேரத்தில் வெளியிடப்பட்டிருக்க வேண்டும். சில அரிதான சந்தர்ப்பங்களில், இந்த தேவைகளைப் பூர்த்தி செய்யாத பெயர் வரலாற்றுக் காரணங்களுக்காக அமையலாம்.
கிடைக்கக்கூடிய அனைத்து பெயர்களும் ஒரு வகையைக் குறிக்க வேண்டும். சிற்றினங்கள் நிலையில் பெயர்கள், ஒரு மாதிரியிலும் (நிறைவகை அல்லது லெக்டோடைப்); பேரினப் பெயர் நிலையில், வகை என்பது ஒரு சிற்றினத்தின் பெயரினையும்; குடும்ப அளவிலான பெயர்களுக்கு, வகை ஒரு பேரினப் பெயரினையும் கொண்டுள்ளது. அனைத்து விலங்கியல் பெயர்களும் ஒரு உறுதியான அனுபவ நிலையினை படிநிலையான வகையில் வழங்கப்படுகிறது.
கிடைக்கக்கூடிய பெயர் சரியான பெயராக இருக்க வேண்டிய அவசியமில்லை, ஏனெனில் கிடைக்கக்கூடிய பெயர் ஒத்த பெயராக இருக்கலாம். இருப்பினும், சரியான பெயர் எப்போதும் கிடைக்கக்கூடிய ஒன்றாக இருக்க வேண்டும்.
தாவரவியலுகான மாறுபாடு
தாவரவியல் பெயரிடலுக்கான அனைத்துலக நெறிமுறையின் கீழ், இந்த சொல் பயன்படுத்தப்படவில்லை. தாவரவியலில், தொடர்புடைய சொல் சரியான முறையில் வெளியிடப்பட்ட பெயர் ஆகும். விலங்கியல் சொல்லின் தாவரவியல் சமமான "செல்லத்தக்கப் பெயர்" சரியான பெயர் ஆகும்.
மேற்கோள்கள்
பகுப்பு:விலங்கியல் பெயரீடு
கம்யூர் அலங்கம்பட்டி அய்யனார் கோயில்
கம்யூர் அலங்கம்பட்டி அய்யனார் கோயில் தமிழ்நாட்டில் மதுரை மாவட்டம், கம்யூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இபெக்ஸ் காட்டாடு
இபெக்ஸ் காட்டாடு (Ibex) என்பது காட்டு ஆடு ஆகும். இது ஒரு  பேரினம் ஆகும். இந்த ஆடு ஒன்பது ஆட்டு இனங்களின் மூதாதை ஆகும். இந்தியாவில் இவை இமயமலையில் காணப்படுகின்றன.
முள்ளந்தண்டு வடம் பாதிப்புறல்
வகைப்படுத்தல்
முள்ளந்தண்டு வடம் பாதிப்புறல் நீண்ட நாள் பாதிப்புடையதாக அல்லது குறுகிய பாதிப்பு உடையதாக எனவோ, மற்றும் அதன் பாதிப்புக் காரணத்தின் அடிப்படையிலோ வகைப்படுத்தப்படும்: பொறிமுறை விசை, நஞ்சாக்கம், மற்றும் குருதி பாய்தல் குறைவு என் அமையும். இதன் பாதிப்புகள் முதன்மையான பாதிப்பு, இரண்டாம் நிலைப் பாதிப்பு எனவும் வகைப்படுத்தப்படும்: நேரடிப் பாதிப்பு காரணமாக உடனடியான இழையங்கள் சிதைவுறுவது மற்றும் உடனடிப் பாதிப்பின் விளைவாக ஏற்படும் உயிர் வேதியியல் தாக்கங்களின் மூலம் அடுத்து இழையங்கள் சிதைவடைதல்
முழுமையான மற்றும் பகுதிப் பாதிப்புகள்
முழுமையான முள்ளந்தண்டுப் பாதிப்பின் போது பாதிக்கப்பட்ட இடத்திற்கு கீழே சகல செயற்பாடுகளும் இழக்கப்படும் நிலை. பகுதி முள்ளந்தண்டு பாதிப்பில் பாதிக்கப்பட்ட இடத்திற்குக் கீழே உணர்ச்சி மற்றும் இயக்கம் காணப்படும். பகுதிப் பாதிப்பு என வகைப்படுத்தப்பட்டால் உணர்ச்சி மற்றும் இயக்கத்திற்கான இருப்பளவு S4 to S5 எனக் குறிப்பிடப்படும், குறித்த பகுதிக்கான நரம்புகள்  முள்ளந்தண்டு வடத்தின் தாழ் பகுதிகளுடன் தொடர்புறுவதனால்  அப்பகுதிகளுக்கான தொழிற்பாடுகளும்  உணர்ச்சியும் குறைவுபடும் போது அது பகுதியளவு பாதிக்கப்பட்டதாக கொள்ளப்படும்.
மேற்கோள்கள்
பகுப்பு:நோய்கள்
இபெக்ஸ் காட்டாடு
மேற்கோள்கள்
பகுப்பு:ஆடுகள் பகுப்பு:ஆப்பிரிக்கப் பாலூட்டிகள்
ரோடியம்-பிளாட்டினம் ஆக்சைடு
ரோடியம்-பிளாட்டினம் ஆக்சைடு (Rhodium-platinum oxide) என்பது ஒரு ஐதரசனேற்ற வினையூக்கியாகும். Rh–Pt ஆக்சைடு அல்லது நிசிமுரா வினையூக்கி என்ற பெயராலும் இதை அழைக்கிறார்கள்.
பயன்கள்
பல்வேறு கரிமச் சேர்மங்களை இயல்பான அறைவெப்பநிலை மற்றும் வளிமண்டல அழுத்தத்தில் அவற்றுடன் தொடர்புடைய வளைய ஆல்க்கேன்களாக அல்லது நிறைவுற்ற பல்லின வளையங்களாக ஒடுக்கப் பயன்படுகிறது. இப்பயன்பாட்டில் பிளாட்டினம் டையாக்சைடு போன்ற பிற 10 ஆவது தொகுதி வினையூக்கிகளைக் காட்டிலும் ரோடியம்-பிளாட்டினம் ஆக்சைடு அதிக பயனளிக்கும் வினையூக்கியாகச் செயல்படுகிறது. மேலும் ஐதரசன் பகுப்பு வினை வழியாக ஆக்சிசனைப் பெற்றுள்ள வேதிவினை குழுக்களை இழப்பது குறைவாக இருக்கவும் இவ்வினையூக்கி பயன்படுத்தப்படுகிறது.
தயாரிப்பு
ரோடியம் குளோரைடின் நீரிய கரைசல், குளோரோபிளாட்டினிக் அமிலம், சோடியம் நைட்ரேட்டு ஆகியவை சேர்ந்த கரைசலை ஆவியாக்கி பின்னர் அதை 460-480 பாகை செல்சியசு வெப்பநிலையில் நைட்ரசனின் ஆக்சைடுகள் முடியும்வரை உருகவைக்கப்படுகிறது. கிடைக்கும் திண்மத்தை வாலைவடி நீர் மற்றும் சோடியம் நைட்ரேட்டு ஆகியவற்றில் கழுவி கால்சியம் குளோரைடு சேர்த்து உலரவைத்து ரோடியம்-பிளாட்டினம் ஆக்சைடு தயாரிக்கப்படுகிறது. குறிப்பாக 3:1 Rh/Pt அல்லது 7:3 Rh/Pt. விகிதங்களில் உலோகங்கள் இவ்வினையூக்கியில் பயன்படுத்தப்படுகின்றன.
மேற்கோள்கள்
பகுப்பு:ரோடியம் சேர்மங்கள் பகுப்பு:பிளாட்டினம் சேர்மங்கள் பகுப்பு:ஆக்சைடுகள் பகுப்பு:ஐதரசனேற்ற வினையூக்கிகள்
சாகீர் உசேன் (பரத நாட்டியக் கலைஞர்)
சாகீர் உசேன் என்பவர் தென்னிந்தியாவின், தமிழ்நாட்டைச் சேர்ந்த ஒரு பரதநாட்டியக் கலைஞர், சொற்பொழிவாளர், நடன ஆசிரியர் ஆவார்.
இவர் தமிழ்நாடு அரசின் கலைமாமணி விருது, இந்திய ஒன்றிய அரசின் சமூக நல்லிணக்க விருது போன்றவற்றைப் பெற்றவராவார்.
சர்ச்சைகள்
வைணவத்தின் மீது நம்பிக்கைக் கொண்ட இவர் வைணவக் கோயில்களில் சிறுவயதிலிருந்து வழிபடுவதை வழக்கமாக கொண்டவர். இந்நிலையில் 2021 திசம்பர் 10 அன்று திருவரங்கம் அரங்கநாத சுவாமி கோயிலில் சுவாமி தரிசனம் செய்யச் சென்றவரை தனிநபர் ஒருவர் வழிமறித்து மாற்று சமயத்தவர்கள் கோயிலுக்குள் செலக்கூடாது என்று நெட்டித் தள்ளி  வெளியேற்றியது சர்ச்சைக்கு ஆளானது. இது குறித்து சம்பந்தபட்டவர் மீது வழக்கு பதிவு செய்யப்பட்டது.
எதிர்வினைகள்
இது குறித்து டுவிட்டரில் பதிவிட்ட கர்நாடக இசை கலைஞர் ''ஸ்ரீரங்கம் அரங்கநாதரை தரிசிக்கச் சென்ற நாட்டியக் கலைஞர் ஜாகீர் உசேன் மோசமாக நடத்தப்பட்டது ஆழமாக பாதிக்கிறது. அந்த நபர் மீது நடவடிக்கை எடுக்கவேண்டும். துலுக்க நாச்சியாருக்கு சிறப்பிடம் தருவதன் மூலமாக சங்கம பக்திக்கு சிறந்த எடுத்துக்காட்டாக இருப்பது ஸ்ரீரங்கம் என்பதை நாம் மறக்கவேண்டாம் என்று'' என்று பதிவிட்டார்.
குறிப்புகள்
பகுப்பு:தருமபுரி மாவட்ட நபர்கள் பகுப்பு:பரதநாட்டியக் கலைஞர்கள் பகுப்பு:பரதநாட்டிய ஆசிரியர்கள் பகுப்பு:கலைமாமணி விருது பெற்றவர்கள் பகுப்பு:வாழும் நபர்கள்
கைபர் கணவாய்
கைபர் கணவாய் (Khyber Pass) 1,070 மீ அல்லது 3,510 அடி உயரத்தில் ஸ்பின் கர் மலைகளின் வடகிழக்குப் பகுதி வழியாக ஆப்கானிஸ்தான்  பாக்கித்தான் ஆகிய இரு நாடுகளையும் இணைக்கும் ஒரு மலைவழிக் கணவாய் ஆகும். இந்து குஷ் மலைத்தொடரில் அமைந்துள்ள இது உலகின் பழமையான சாலைகளில் ஒன்றாகும். வரலாறு முழுவதும் கைபர் கணவாய்க்கு மிகவும் முக்கியத்துவம் உண்டு. ஒருங்கிணைந்த பண்டைய பட்டுச் சாலை அதன் பாதையில் கைபர் கணவாயையும் கொண்டதாகும். மேலும் மத்திய ஆசியா மற்றும் தெற்கு ஆசியாவுக்கு மத்தியில் கைபர் கணவாய் ஒரு முக்கியமான வர்த்தக பாதையாக பயன்படுத்தப்பட்டது. இந்த இடம் ஒரு முக்கியமான இராணுவத்தளமாகவும் திகழ்ந்து வருகிறது. கணவாயின் சிகரம் பாகிஸ்தான் உள்ளே 5 கிலோமீட்டர் (3.1 மைல்)வரையில் 'லண்டி கொட்டல்' என்னும் இடம் வரை அமைந்து உள்ளது. தற்காலத்தில் கைபர் கணவாயை கடக்க இரண்டு வழிகள் உள்ளன. ஒன்று பண்டைய பட்டுப்பாதை என்னும் வணிகர்களின் பழங்காலச் சாலை. இன்னொன்று மகிழுந்து பாரவுந்து போன்றவை செல்லும் நவீனச் சாலை. இது மட்டுமல்லாமல் கைபர் கணவாயில் உள்ள லண்டிகோத்வால் என்ற இடத்தில் இருந்து பெசாவருக்கு செல்ல தொடருந்து பாதையும் உள்ளது.
பழங்காலத்தில் கைபரைக் கடந்து செல்ல ஒரே பாதைதான் இருந்தது. அந்தப்பாதை மலையை குடைந்து செல்லும் குறுகிய பாதையாக கடக்க சிரமமானதாக இருந்தது. கைபர் கணவாய் பகுதியில் வசித்த பூர்வகுடிகள் பதான்கள் ஆவர். பண்டைய சீனவாவில் இருந்து வணிகர்கள் இந்திய துணைகண்டத்துக்கு வந்தவர்கள் இந்த கணவாய் வழியாகவே வந்தனர்.
பகுப்பு:பாக்கித்தான் கணவாய்கள் பகுப்பு:ஆப்கானித்தான் கணவாய்கள்
ரியானா
ரியானா என்ற புனைப்பெயரில் அறிவிக்கப்பட்ட ராபின் ரியனா ஃபென்ட்டி (Robyn Rihanna Fenty, பி. பிப்ரவரி 20, 1988) ஒரு பார்பேடிய இசைக் கலைஞர், நடிகை, இசையமைப்பாளர். 2003இல் ஜெய்-சியால் கண்டுபிடிக்கப்பட்டு 2005இல் இவரது முதலாம் இசைத்தொகுப்பு வெளிவந்தது. 2007இல், குட் கேர்ல் கான் பேட் (Good Girl Gone Bad) இசைத்தொகுப்பு வெளிவந்து உலக அளவுக்கு புகழுக்கு வந்தார்.
ஏழு கிராமி விருதுகளைப் பெற்றுள்ள ரியானா, பில்போர்ட் பெரும் பாடல் அட்டவணையில் 13 பாடல்கள் அடைந்தவர்களில் மிகவும் இளமையானவர். மூன்று கோடி இசைத் தொகுப்புகளை விற்று, வரலாற்றிலேயே பெருமளவில் விற்பனை செய்த பாடகர்களின் பட்டியலில் இருக்கிறார். 2012இல் டைம் இதழான் உலகில் 100 மிக செல்வாக்கானவர்களின் பட்டியலில் சேர்க்கப்பட்டார்.
தெற்குமாங்குடி ஊராட்சி
தெற்குமாங்குடி ஊராட்சி (Therkkumangudi Gram Panchayat), தமிழ்நாட்டின் கடலூர் மாவட்டத்தில் உள்ள குமராட்சி வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 893 ஆகும். இவர்களில் பெண்கள் 434 பேரும் ஆண்கள் 459 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முஸ்லிம் இலங்கா (சிற்றிதழ்)
முஸ்லிம் இலங்கா கொழும்பிலிருந்து 1960ம் ஆண்டில் வெளிவந்த ஓர் இசுலாமிய மாத இதழாகும்.
உள்ளடக்கம்
இலங்கை முஸ்லிம்கள் பற்றிய செய்திகளையும், செய்திஆய்வுகளையும், இசுலாமிய ஆக்கங்களையும் இது கொண்டிருந்தது. பகுப்பு:ஈழத்து சஞ்சிகைகள் பகுப்பு:இலங்கை இசுலாமியத் தமிழ் இதழ்கள் பகுப்பு:இசுலாமிய தமிழ் இதழ்கள்
சொரூபராணி நேரு
சொரூப ராணி நேரு (Swarup Rani Nehru) (1868   - 10 சனவரி 1938) இவர் வழக்கறிஞரும், இந்திய தேசிய காங்கிரசு தலைவருமான மோதிலால் நேருவின் மனைவியும்,இந்தியாவின் முதல் பிரதம மந்திரி ஜவகர்லால் நேருவின் தாயாருமாவார். 1920 - 30 களில் இந்தியாவின் சுதந்திர இயக்கத்தில் பிரிட்டிசு இராச்சியத்தின் உப்புச் சட்டங்களுக்கு எதிரான ஒத்துழையாமைக்கு ஆதரவாளராக ஒரு முக்கிய பங்கைக் கொண்டிருந்தார்.
காஷ்மீர பண்டிதர் குடும்பத்தில் பிறந்த இவர் பிரிட்டிசு இந்தியாவின் லாகூரிலிருந்து வந்தவர். இவர் மோத்திலால் நேருவை மணந்தார். மோத்திலாலின் முதல் மனைவியும் குழந்தையும் பிரசவத்தில் இறந்த போயினர். இவர்களுக்கு ஜவகர்லால் நேரு, விஜயலட்சுமி மற்றும் கிருட்டிணா என்ற மூன்று குழந்தைகள் இருந்தனர். முதல் உலகப் போரின்போது, இவர் ஐரோப்பிய மற்றும் இந்திய பெண்களின் குழுக்களுடன் சேர்ந்து படையினருக்கான கம்பளி ஆடைகளை பிணைக்கவும் சேகரிக்கவும் உதவினார்.
1920 வரை உத்தரபிரதேசத்தின் அலகாபாத்தில் ஆனந்த் பவன் என்று அழைக்கப்படும் ஒரு பெரிய வீட்டில் இவர் ஒரு நீட்டிக்கப்பட்ட குடும்பத்துடன் வசித்து வந்தார். 1920 ஆம் ஆண்டில், இந்திய தேசிய காங்கிரசின் தலைவராக இருந்த காந்தி, பிரிட்டிசாருக்கெதிரான ஒத்துழையாமை இயக்கமும், தீண்டாமை என்னும் "சமூக தீமைகளுக்கு" எதிரான போராட்டத்தையும் தொடங்கிய போது இவரது வீட்டின் நெறிமுறைகளும் செயல்பாடுகளும் மாற்றப்பட்டன. இவரது கணவரும் மகனும் தங்கள் சட்ட பயிற்சிகளை கைவிட்டனர். இவர் நேரு குடும்பப் பெண்களுடன் கடுமையான சுய ஒழுக்கத்திலும், ஒத்துழையாமை இயக்கத்திலும் சேர்ந்தார். 1930 களில், பிரிட்டிசாரின் உப்புச் சட்டங்களை மீறி உப்பு தயாரிப்பதில் இவர் தீவிரமாக இருந்தார். மேலும் ஒரு ஆர்ப்பாட்டத்தின் போது காவலர்களால் தாக்கப்பட்டார்.
இவர், ஐக்கிய நாடுகள் சபையின் முதல் பெண் தலைவரான விஜய லட்சுமி பண்டிட்டின் தாயாரும், இந்தியாவின் ஒரே பெண் பிரதமர் இந்திரா காந்தியின் பாட்டியும், ராஜீவ் காந்தி மற்றும் சஞ்சய் காந்தி ஆகியோரின் பெரிய பாட்டியுமாவார். ராகுல் காந்தி மற்றும் பிரியங்கா காந்தி ஆகியோர் இவரது பெரிய பேரப்பிள்ளைகள்.
ஆரம்ப கால வாழ்க்கை
thumb| சொரூப ராணி (முதலில் இடதுபுறம்) மோதிலால் (நிற்பவர்) அவர்களது குழந்தைகளுடன் இங்கிலாந்தில் சொரூப ராணி நேரு 1868 இல் பிறந்தார், பிரிட்டிசு இந்தியாவின் லாகூரிலிருந்து வந்தவர். இவரது குடும்பம் காஷ்மீர் பிராமண வம்சாவளியைச் சேர்ந்தவர்கள். இவர் ஆங்கிலம் புரிந்து கொண்டார். ஆனால் அதை பேசவில்லை.
மோதிலால் நேருவிற்கு தனது சிறு வயதிலேயே இரண்டாவது மனைவியானார். 1889 நவம்பர் 14 ஆம் தேதி, ஜவகர்லால் நேரு என்ற சிறுவன் பிறந்தார். இவர்களது திருமணத்திற்கு சில வருடங்கள் ஆனாலும், இவரது உடல்நிலை மோசமடைந்தது. இவரது வாழ்நாள் முழுவதும், நோய்வாய்ப்பட்டபோது, இவரது மூத்த சகோதரி ராஜவதி இவரை கவனித்துக்கொண்டார்.
ஆகத்து 18, 1900 அன்று, இவர் விஜயலட்சுமி பண்டித் என்று அழைக்கப்படும் சொரூப் குமாரி என்ற மகளை பெற்றெடுத்தார். 1905 நவம்பரில் இவருக்கு ரத்தன் லால் என்ற மகன் பிறந்தார். இருப்பினும், இந்த மகன் குழந்தை பருவத்திலேயே இறந்தார். நவம்பர் 2, 1907 அன்று, இவரது இரண்டாவது மகளும் கடைசி குழந்தையுமான கிருட்டிணா பிறந்தார்.
பிற்கால வாழ்வு
thumb| [[நேரு-காந்தி குடும்பம்|நேரு-காந்தி குடும்பப் புகைப்படம், சொரூப ராணி நேரு முதலில் இடதுபுறம் அமர்ந்திருக்கிறார் ]]
மரணம் மற்றும் மரபு
இவர் சனவரி 10, 1938 இல் இறந்தார். இவரது நினைவாக அலகாபாத்தில் உள்ள ஒரு மருத்துவமனைக்கு இவரது பெயர் சூட்டப்பட்டுள்ளது.
குறிப்புகள்
பகுப்பு:1938 இறப்புகள் பகுப்பு:1868 பிறப்புகள் பகுப்பு:ஜவகர்லால் நேரு
வெளிநாடுவாழ் இந்தியர் நாள்
வெளிநாடுவாழ் இந்தியர் நாள், 2003 ஆம் ஆண்டிலிருந்து ஒவ்வொரு ஆண்டும் ஜனவரி 9 ஆம் நாள் கொண்டாடப்படுகிறது. இந்தியாவைத் தவிர்த்த பிற நாடுகளில் வாழும் இந்தியர்களின் நினைவாகக் கொண்டாடப்படுகிறது. மகாத்மா காந்தி, தென்னாப்பிரிக்காவிலிருந்து மும்பை வந்து சேர்ந்த நாளின் (ஜனவரி 9, 1915) நினைவாக இந்த நாள் தேர்ந்தெடுக்கப்பட்டது. ஒவ்வொரு ஆண்டும் ஒவ்வொரு இந்திய நகரத்தில் இவ்விழா கொண்டாடப்படும் எனத் தெரிவிக்கப்பட்டுள்ளது. விழாவின்போது, வெளிநாடுவாழ் இந்தியர்களுக்கும் விருதுகள் வழங்கப்படுகின்றன.
இடங்கள்
ஆண்டுதோறும் இந்நாள் கொண்டாடப்பட்ட இடங்கள்:
இவற்றையும் காண்க
பிரவாசி பாரதீய சம்மான்
இணைப்புகள்
பகுப்பு:இந்தியாவின் சிறப்பு நாட்கள் பகுப்பு:சனவரி சிறப்பு நாட்கள்
கீழ்கச்சிராப்பட்டு ஊராட்சி
கீழ்கச்சிராப்பட்டு ஊராட்சி (Kilkachirapattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1469 ஆகும். இவர்களில் பெண்கள் 738 பேரும் ஆண்கள் 731 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சையத் அசன் அசுகாரி
சையத் அசன் அசுகாரி (Syed Hasan Askari)  இந்தியாவைச் சேர்ந்த ஒரு  வரலாற்றாசிரியர் ஆவார். 1901 ஆம் ஆண்டு ஏப்ரல் மாதம் பத்தாம் தேதியன்று இவர் இந்தியாவிலுள்ள பீகார் மாநிலத்தின் சரண் மாவட்டம் குய்ச்வா கிராமத்தில் பிறந்தார். இவரது இலக்கியப் பணி இந்திய அரசாங்கத்தால் அங்கீகரிக்கப்பட்டது இடைக்கால சூபித்துவம், பீகாரின் பிராந்திய வரலாறு மற்றும் இடைக்கால இந்தியாவின் கலாச்சார வரலாற்று அம்சங்களில் இவருடைய இலக்கியம் கவனம் செலுத்தியது. 250 எண்ணிக்கைக்கும் மேற்பட்ட கட்டுரைகளை இவர் எழுதியுள்ளார். இவற்றில் ஆய்வுக் கட்டுரைகள், முன்னுரைகள், புத்தக மதிப்புரைகளை மொழிபெயர்ப்புகள் முதலியவையும் அடங்கும். இவை பல இதழ்கள், புத்தகங்கள் மற்றும் செயல்முறை ஆணைகளில் வெளியிடப்பட்டுள்ளன.
அங்கீகாரம்
அசுகாரிக்கு 1974 ஆம் ஆண்டில் காலிப் விருதை அப்போதைய இந்தியக் குடியரசுத் தலைவர் பக்ருதின் அலி அகமது வழங்கினார்.
கியானி ஜெயில் சிங் 1985 ஆம் ஆண்டு அசுகாரிக்கு பத்மசிறீ விருதை வழங்கினார்.
கல்வி கௌரவங்கள்
1967 ஆம் ஆண்டு பீகாரில் உள்ள மகத் பல்கலைக்கழகம், அசுகாரிக்கு கௌரவ முனைவர் பட்டம் வழங்கியது
மேற்கோள்கள்
பகுப்பு:பத்மசிறீ விருது பெற்றவர்கள் பகுப்பு:1990 இறப்புகள் பகுப்பு:1901 பிறப்புகள் பகுப்பு:பீகார் நபர்கள்
ஃபலேசு
ஃபலேசு (Falaise, ஃபலேஸ்) என்பது பிரான்சின் வடமேற்குப் பகுதியில் அமைந்துள்ள “கம்யூன்” என்னும் பிரஞ்சு நிர்வாகப் பிரிவு வகையைச் சேர்ந்த ஒரு உள்ளூராட்சிப் பிரிவு. இது கீழை நார்மாண்டியின் கல்வாடோ பகுதியில் அமைந்துள்ளது. 2012 ஆம் ஆண்டுக் கணக்கின்படி இதன் மக்கள்தொகை 8,413.
அமைவு
கௌணின் (Caen) தென்கிழக்கில் 30 km தொலைவில் தீவ் ஆற்றின் துணை ஆறான ஆண்த ஆற்றங்கரையில் ஃபலேசு அமைந்துள்ளது.
வரலாறு
இங்கிலாந்தை ஆண்ட முதலாம் நார்மன் மன்னரான வாகையாளர் வில்லியம் ஃபலேசில் பிறந்தவர்.
இரண்டாம் உலகப் போரில் ஃபலேசின் பெரும்பகுதி குண்டுவெடிப்பால் அழிவுற்றது. ஆகத்து 1944 ல் நிகழ்ந்த தாக்குதலில் இரண்டு ஜெர்மானியப் படைகள் நேச நாட்டுப்படைகளால் சுற்றிவளைக்கப்பட்டு அழிக்கப்பட்டன. 10,000 ஜெர்மானியப் படை வீரர்கள் கொல்லப்பட்டனர்; 50,000 படை வீரர்கள் சிறைபிடிக்கப்பட்டனர்.
அப்பல்லோ 13 (விண்கலம்)
அப்பல்லோ 13 (Apollo 13) அமெரிக்க அப்பல்லோ திட்டத்தின் ஏழாவது மனிதர் பயணித்த விண்கலமாகும். இது நிலவில் தரையிறங்கும் நோக்கோடு ஏவப்பட்டது (அப்பல்லோ 11, அப்பல்லோ 12 -களைத் தொடர்ந்து). இக்கலம் ஏப்ரல் 11, 1970 அன்று சரியாக 13:13 CST (மத்திய கால மண்டலம்-- வட அமெரிக்காவில்)-ல் ஏவப்பட்டது. இரண்டு நாட்களுக்குப் பிறகு ஆக்சிசன் கலன் வெடித்ததால் நிலவில் தரையிறங்குவது இடைநிறுத்தம் செய்யப்பட்டது. ஆக்சிசன் கலன் வெடித்ததால் சேவைப் பெட்டகமும் அதைச் சார்ந்திருந்த கட்டளைப் பெட்டகமும் பாதிக்கப்பட்டன. குறைந்த திறன்மூலம், சிற்றறை வெப்பக்குறைவு, பாதுகாக்கப்பட்ட குடிநீர் குறைபாடு, கார்பன்-டை-ஆக்சைடு வாயுவை பிரித்தெடுக்கும் அமைப்பை தற்காலிகமாக செய்தாகவேண்டிய சூழல் போன்ற மிகக் கடினமான சவால்களையும் மீறி, குழுவினர் ஏப்ரல் 17 அன்று மீண்டும் பூமியில் தரையிறங்கினர்.
ஜேம்ஸ் ஏ. லொவெல் இப்பயணத்தின் ஆணையாளராயிருந்தார். ஜான் எல். ஜாக் ஸ்விகர்ட் கட்டளைப் பெட்டகத்தின் ஓட்டி/இயக்கியாகவும் ஃப்ரெட் டபிள்யூ. ஹெய்ஸ் நிலவு (நிலவு உலவி?) பெட்டகத்தின் ஓட்டி/இயக்கியாகவும் இருந்தனர். கட்டளைப் பெட்டகத்தின் ஓட்டியாக முதலில் தேர்வாகியவர் கென் மாட்டிங்லி. இவர் ஜெர்மன் மீசல்ஸ்-ஆல் பாதிக்கப்பட்டதால் கடைசி நேரத்தில் அப்பணி ஸ்விகர்ட்-டுக்கு கிடைத்தது.
உசாத்துணைகள்
பகுப்பு:அப்பல்லோ திட்டம்
எசுப்பானியாவிலுள்ள உலகப் பாரம்பரியக் களங்கள்
thumb|200px|[[எசுப்பானியாவின் ஆய்நிலைப் பட்டியலிலுள்ள Loarre அரண்மனை]] யுனெஸ்கோவினால் நிர்வகிக்கப்படும் உலக பாரம்பரியக் களங்களில் இரண்டாவது மிக அதிகமான களங்கள் காணப்படுவது எசுப்பானியாவிலாகும். இங்கே 44 உலக பாரம்பரியக் களங்கள் உள்ளன. இதனால் இது உலக பாரம்பரியக் களங்களின் பட்டியலில் இரண்டாவது இடத்தில் உள்ளது. இவற்றில் 39 பண்பாட்டுக் களங்களும், 3 இயற்கைக் களங்களும், 2 கலப்பும் இருக்கின்றன. 1972 இல் உலக பாரம்பரியக் களத்தை உருவாக்குவதற்காக உருவாக்கப்பட்ட சாசனத்தை எசுப்பானியா மே 4, 1982 இல் ஏற்றுக் கொண்டு கையெழுத்திட்டு, தமது நாட்டிலுள்ள வரலாற்று முக்கியத்துவம் நிறைந்த அவ்வாறான களங்களை அடையாளம் கண்டு பட்டியலை உருவாக்கியது.
வெளி இணைப்புக்கள்
Comisión Nacional Española de Cooperación con la UNESCO
பகுப்பு:எசுப்பானிய உலக பாரம்பரியக் களங்கள் பகுப்பு:எசுப்பானியா
விண்வெளி செவிலியச் சமுதாயம்
விண்வெளி செவிலியச் சமுதாயம் (The Space Nursing Society) என்பது பன்னாட்டு விண்வெளி ஆலோசனைக் குழுமம் என்ற அமைப்பைக் குறிக்கிறது. இவ்வமைப்பைச் சேர்ந்த பதிவு பெற்ற செவிலிகள், விண்வெளிச் சேவையில் அர்ப்பணிப்பு உணர்வு மிக்கவர்களாகவும் விண்வெளி புத்தாய்வு பயணங்களில் ஆர்வமிக்கவர்களாகவும் இருப்பார்கள். இலாப நோக்கமற்ற தனிப்பட்ட ஆர்வம் கொண்ட குழுக்களாக இணைந்து செயல்படும் இவர்கள் தேசிய விண்வெளிக் கழகத்துடன் இணைந்து செயல்படுகிறார்கள். 1991 ஆம் ஆண்டில் துவக்கப்பட்ட விண்வெளி செவிலியச் சமுதாயம், உலகெங்கிலும் உள்ள மக்களை தன்னுடைய உறுப்பினர்களாகக் கொண்டுள்ளது. ஆத்திரேலியா, கனடா, செக் குடியரசு, இங்கிலாந்து, செருமனி, கிரீசு, இசுக்காட்லாந்து, மற்றும் அமெரிக்கா போன்ற நாடுகளைச் சார்ந்தவர்களும் இங்குள்ள உறுப்பினர் பட்டியலில் அடங்குவர்.
விண்வெளியில் மேற்கொள்ளப்பட வேண்டிய பராமரிப்புப் பணிகள் தொடர்பான விவாதம் மற்றும் பராமரிப்புப் பணி தொடர்பான பிரச்சினைகளின் தாக்கம் ஆகியனவற்றை ஆய்வுசெய்வதை இச்சமூக உறுப்பினர்கள் ஒரு மன்றமாகக் கூடி பணியாற்றுகிறார்கள்.
வெளி இணைப்புகள்
பகுப்பு:விண்வெளி நிறுவனங்கள் பகுப்பு:அறிவியற் குமுகாயங்கள் பகுப்பு:செவிலியம் பகுப்பு:பன்னாட்டு அமைப்புகள் பகுப்பு:அரசு சார்பற்ற அமைப்புக்கள்
வி. எஸ். துரைராஜா
'''வி. எஸ். துரைராஜா' (V. S. Thurairajah'', ஆகத்து 8, 1927 - திசம்பர் 14, 2011) இலங்கையின் ஒரு புகழ் பெற்ற கட்டிடக் கலைஞரும், தமிழ்த் திரைப்படத் தயாரிப்பாளரும், தமிழார்வலரும் ஆவார். கட்டிடக்கலை தொடர்பான பல கட்டுரைகள் எழுதியிருக்கிறார். இலங்கையின் பல இடங்களிலும் உள்ள பல்கலைக்கழகங்கள், மருத்துவமனைகள், கோயில்கள், மற்றும் முக்கிய அமைவிடங்கள் இவரது கைவண்ணமாக அமைந்திருக்கின்றன. இவை தவிர இந்தியா, மத்திய கிழக்கு நாடுகள், அவுஸ்திரேலியா உள்ளிட்ட இடங்களிலும் இவர் பல கட்டடங்களை அமைத்துக் கொடுத்துள்ளார். ஈழத்து திரைப்படமான குத்துவிளக்கு இவரது தயாரிப்பில் வெளிவந்தது.
வாழ்க்கைக் குறிப்புகள்
யாழ்ப்பாணத்தில் நவாலியில் வேலுப்பிள்ளை சுப்பையா, தங்கச்சிமுத்து ஆகியோரின் எட்டுப் பிள்ளைகளில் ஏழாவதாகப் பிறந்தவர் துரைராஜா. தனது 6வது வயதிலேயே தந்தையை இழந்தார். மானிப்பாய் கிறீன் மெமோரியல் பள்ளியில் ஆரம்பக் கல்வியைக் கற்றவர் பின்னர் மானிப்பாய் இந்துக் கல்லூரியில் உயர்கல்வியைப் பெற்றார். 1948 ஆம் ஆண்டில் மும்பையில் உள்ள சர் ஜேஜே கலைக் கல்லூரியில் மூன்றாண்டுகள் கட்டிடக்கலை பயின்று பட்டம் பெற்றார். பின்னர் இலங்கை திரும்பி 1951 இல் பொதுப்பணித் துறை அமைச்சில் கட்டிடக்கலைஞராகப் பணியைத் தொடங்கினார். 1954 இல் கொழும்புத் திட்டப் புலமைப் பரிசில் பெற்று லண்டன் சென்று உயர் கல்வியைக் கற்று மீண்டும் இலங்கை திரும்பிப் பணியாற்றினார்.
அரசுப் பணியாலர்கள் அனைவரும் சிங்களத்தில் தேர்ச்சி பெற வேண்டும் என்ற கட்டாயம் அப்போது இருந்ததால், துரைராஜா அரசுப் பணியில் இருந்து விலகி, 1964 ஆம் ஆண்டில் துரைராஜா அசோசியேட்ஸ் என்ற கட்டிட வடிவமைப்பு ஆலோசக நிறுவனத்தை ஆரம்பித்து நிர்வகித்து வந்தார்.
ஆறு மாடிகள் கொண்ட வீரசிங்கம் மண்டபம், நவீன சந்தைக் கட்டடம், விளையாட்டரங்கம், தந்தை செல்வா நினைவுத்தூபி, யாழ் பல்கலைக்கழகக் கட்டடங்கள் போன்ற பல கட்டடங்களை வடிமைத்துள்ளார்.
1974 ஆம் ஆண்டில் நடந்த 4வது தமிழாராய்ச்சி மாநாட்டு அமைப்புக்குழுவில் உறுப்பினராக இருந்தவர். யாழ் பொது நூலகம் எரிக்கப்பட்டபின்பு மீளக்கட்டியெழுப்புவதில் சிரத்தையுடன் பணியாற்றிய துரைராஜா "யாழ் பொதுநூலகம் அதன் சாம்பலில் இருந்து எழுகின்றது" (The Jaffna Public Library Rises From Its Ashes) என்ற நூலையும் ஆங்கிலத்தில் எழுதியுள்ளார். பல அரிய படங்கள், வரைபடங்கள், தகவல்கள் அடங்கிய இந்த நூல், 2008 ஆம் ஆண்டு வெளியிடப்பட்டது. இந்நூல் காவலூர் ராசதுரையினால் தமிழில் மொழிபெயர்க்கப்பட்டு வெளியிடப்பட்டது.
திரைப்படம் தயாரித்தல்
யாழ்ப்பாணத்துக்குரிய சமூகப் பிரச்சினைகளை முன் வைத்து யாழ்ப்பாணத்துப் பேச்சு வழக்கில் 1972 ஆம் ஆண்டில் குத்துவிளக்கு என்ற திரைப்படத்தைத் தயாரித்தார். இத்திரைப்படத்தின் பிரதியை இறுவட்டு வடிவில் 35 ஆண்டுகளின் பின்னர் வெளியிட்டார். இத்திரைப்படத்தின் வரலாற்றை தம்பிஐயா தேவதாஸ் "குத்துவிளக்கு - மீள்வாசிப்பு" என்ற பெயரில் நூலாக எழுதி வெளியிட்டார்.
வெளி இணைப்புகள்
பகுப்பு:இலங்கைக் கட்டிடக் கலைஞர்கள் பகுப்பு:தமிழ்க் கட்டிடக் கலைஞர்கள் பகுப்பு:2011 இறப்புகள் பகுப்பு:1927 பிறப்புகள் பகுப்பு:இலங்கைத் தமிழ்த் திரைப்படத் தயாரிப்பாளர்கள்
பம்பாய் கவிஞர்கள்
பாம்பே கவிஞர்கள் (Bombay Poets)(அல்லது, பாம்பே கவிஞர்கள் குழு) என்பது சுதந்திரத்திற்குப் பிந்தைய காலத்தில், உரைநடை மற்றும் வசனம் இரண்டையும் உள்ளடக்கிய இந்திய ஆங்கில இலக்கியத்தின் குழுக் கருத்துக்களில் ஒன்றாகும். இவர்கள் பம்பாய் (இப்போது, மும்பை ) புவியியல் பகுதியினைச் சேர்ந்தவர்கள். இந்திய ஆங்கிலக் கவிதைகள் மற்றும் வெளிநாடுகளில் உள்ள இந்தியக் கவிஞர்களின் பார்வையை மறுவரையறை செய்த பெருமைக்குரிய பல உறுப்பினர்கள் உள்ளனர். இக்கருத்துக் குழுவில் 1960களில் நிசீம் எசேக்கியேல், ஆர். பார்த்தசாரதி, தாம் மோரேசு, அடில் ஜுஸ்ஸவல்லா போன்ற முக்கியக் கவிஞர்களுடன் தொடங்கப்பட்டது. மேலும் பலர் காலா கோடாவில் ஒன்றுகூடி, இலக்கியம் பற்றி விவாதிப்பார்கள். தங்கள் கவிதைப் படைப்புகளை வழங்குவார்கள். பிற கவிஞர்களின் படைப்புகளை விமர்சன ரீதியாகப் பகுப்பாய்வு செய்வார்கள். இவர்களின் பன்னாட்டுப் பாராட்டு காரணமாக, இவர்கள் சோஹோ (லண்டனில்), நியூயார்க் போன்ற கலாச்சார தலைநகரங்களிலும், மேலும் இதுபோன்ற பல இடங்களிலும் தங்கள் படைப்பு உரைகளை நிகழ்த்தியுள்ளனர். இவர்களின் தேர்ந்தெடுக்கப்பட்ட படைப்புகள் கார்னெல் பல்கலைக்கழக நூலகத்திலும் ஏற்றுக்கொள்ளப்பட்டுள்ளன.
இவர்களின் படைப்புகள் இந்தியாவில் இன்றுவரை பெரும் செல்வாக்கு பெற்றுள்ளன. மேலும் பல தலைமுறை எழுத்தாளர்களையும் கவிஞர்களையும் ஊக்கப்படுத்தியுள்ளன.
மேற்கோள்கள்
பகுப்பு:மும்பை பகுப்பு:கவிஞர்கள் பற்றிய குறுங்கட்டுரைகள்
வாங்குவோர் கழிவிரக்கம்
ஒன்றை வாங்கியபின், ஏற்படும் வருத்த உணர்வே வாங்குவோர் கழிவிரக்கம் (Buyer's Remorse) எனப்படுகிறது. இது பொதுவாக மிக விலையுயர்ந்த பொருள்களை வாங்குவதுடனே அதிகமாக சம்பந்தப்படுகிறது. இதற்கான பொதுவான காரணங்களாக ஆடம்பர குற்றவுணர்ச்சி, ஏமாற்றப்பட்டோம் எனும் எண்ணங்கள் முக்கியமாக கருதப்படுகின்றன..
இது புலப்பாட்டு முரண்பாட்டிலிருந்து தோன்றுவதாக அறியப்படுகிறது, குறிப்பாக முடிவெடுத்த பின் வரும் முரண்பாடுகளால் ஏற்படுகிறது. அதிமுதலீடுகளில் ஈடுபடும்போது, இரண்டு ஒத்த மாற்றுக்கள் (மாற்று வழிகள், பொருள்கள்) இருக்கும்போது, இக்கழிவிரக்கம் ஏற்படுகிறது.
குறிப்புகளும் மேற்கோள்களும்
பகுப்பு:நுகர்வோர் போக்கு
லத்தேரி ஊராட்சி
லத்தேரி ஊராட்சி (Latheri Gram Panchayat), தமிழ்நாட்டின் வேலூர் மாவட்டத்தில் உள்ள கே வி குப்பம் வட்டாரத்தில் அமைந்துள்ளது. இந்த ஊராட்சி, கீழ்வைத்தியனான்குப்பம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7343 ஆகும். இவர்களில் பெண்கள் 3711 பேரும் ஆண்கள் 3632 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புகைக்கூண்டு
கொதிகலன், அடுப்பு, உலை, எரி உலை ஆகியவற்றில் உருவாகும் வெப்பக் கழிவு வளிகளையும், புகையையும் வெளியே வளிமண்டலத்திற்கு வெளியேற்ற உதவும் ஒரு அமைப்பு புகைக்கூண்டு (chimney) எனப்படும். வளிமங்கள் இயல்பாக வெளியேற வேண்டும் என்பதற்காக, இது பெரும்பாலும் செங்குத்தாக இருக்கும். அவ்வாறு கழிவு வளி வெளியேறும்போது, வெளியே இருந்து காற்று எரிதலுக்காக உள்ளிழுக்கப்படுகிறது. புகைக்கூண்டு பெரிய கட்டிடங்கள், நீராவிப் பொறிகள், கப்பல்கள் போன்றவற்றிலும் கட்டப்பட்டிருக்கும்.
மேற்கோள்கள்
பகுப்பு:வளிமத் தொழில்நுட்பங்கள்
வான் இசுக்கூட்டனின் தேற்றம்
வான் இசுக்கூட்டனின் தேற்றம் (Van Schooten's theorem) சமபக்க முக்கோணத்தின் பண்பினைத் தருகிறது. இடச்சு கணிதவியலாளரான வான் இசுக்கூட்டனின் பெயரால் இத்தேற்றம் அழைக்கப்படுகிறது.
தேற்றத்தின் கூற்று:
இன் பக்கநீளம் a, PA, PB, PC மூன்றில் அதிக நீளமான கோட்டுத்துண்டு PA என்க. முக்கோணத்தின் உச்சிகள் A, B, C மூன்றும் P புள்ளியும் சுற்றுவட்டத்தின் மீது அமைவதால் அவை ஒரு வட்ட நாற்கரத்தை அமைக்கும். எனவே தொலெமியின் தேற்றப்படி: a ஆல் வகுக்க வான் இசுக்கூட்டனின் தேற்றத்தின் முடிவு கிடைக்கும்:
வெளியிணைப்புகள்
பகுப்பு:சமதள வடிவவியல் தேற்றங்கள்
ரானா லியாகத் அலி கான்
பேகம் ரானா லியாகத் அலி கான் ( Ra'ana Liaquat Ali Khan) பிறப்பு: 1905 பிப்ரவரி - இறப்பு: 1990 சூன் 13), ஷீலா ஐரீன் பந்த் ; என்றப் பெயரில் பிறந்த இவர் பாக்கித்தானின் முதல் பெண்மணியாக 1947 முதல் 1951 வரை பாக்கித்தானின் முதல் பிரதமராக பணியாற்றிய லியாகத் அலிகானின் மனைவியாவார். இவர் தனது கணவருடன் பாக்கித்தான் இயக்கத்தின் முன்னணி பெண் நபர்களில் ஒருவராகவும், தொழில் பொருளாதார நிபுணராகவும், பனிப்போரின் தொடக்கத்திலிருந்து பனிப்போர் முடிவு மற்றும் பனிப்போரின் இறுதி வரை முக்கிய அரசியல்வாதியாகவும் இருந்தார்.
1940களில் தனது வாழ்க்கையைத் தொடங்கிய ரானா பாக்கித்தானில் முக்கிய நிகழ்வுகளைக் கண்ட முன்னணி பெண் அரசியல்வாதிகளில் ஒருவராகவும் மற்றும் நாடு தழுவிய மரியாதைக்குரிய பெண் ஆளுமைகளில் ஒருவராகவும் ஆனார். இவர் பாக்கித்தான் இயக்கத்தின் முன்னணி மற்றும் முன்னோடி பெண் நபர்களில் ஒருவராக இருந்தார். மேலும், முகம்மது அலி ஜின்னாவின் கீழ் பணிபுரியும் பாக்கித்தான் இயக்கக் குழுவின் நிர்வாக உறுப்பினராகவும் பணியாற்றினார். ஜின்னாவின் பாக்கித்தான் இயக்கக் குழுவின் பொருளாதார ஆலோசகராகவும் பணியாற்றினார். பின்னர் தனது கணவர் லியாகத் கான் அலி பாக்கித்தானின் முதல் பிரதமரானபோது பாக்கித்தானின் முதல் பெண்மணி ஆனார். பாக்கித்தானின் முதல் பெண்மணியாக, புதிதாக நிறுவப்பட்ட நாட்டில் பெண்ணின் வளர்ச்சிக்கான திட்டங்களைத் தொடங்கினார். பின்னர், இவர் ஒரு தசாப்த காலம் நீடித்த ஒரு மாநிலப் பெண்ணாக தனது வாழ்க்கையைத் தொடங்கினார்.
1970களில், இவர் சுல்பிகர் அலி பூட்டோவின் அரசியல் இயக்கத்துடன் கைகோர்த்து, அந்த நேரத்தில் பிரதமராக தேர்ந்தெடுக்கப்பட்ட சுல்பிகர் அலி பூட்டோவின் சோசலிச அரசாங்கத்தில் சேர்ந்தார். பூட்டோ மற்றும் அவரது அரசாங்கத்தின் மிகவும் நம்பகமான மற்றும் நெருக்கமான அரசாங்க மற்றும் பொருளாதார ஆலோசகர்களில் ஒருவராக இருந்த இவர், செல்வாக்குமிக்க பங்கைக் கொண்டிருந்தார். மேலும், சுல்பிகர் அலி பூட்டோ எடுத்த பல முக்கிய பொருளாதார முடிவுகளில் ஈடுபட்டார். சுல்பிகர் அலி பூட்டோ சிந்து மாகாண ஆளுநராக ரானாவை நியமித்தார். இவர் 1973 பிப்ரவரி 15 அன்று பதவியேற்றார். ரானா சிந்துவின் முதல் பெண் ஆளுநராகவும், கராச்சி பல்கலைக்கழகத்தின் முதல் வேந்தராகவும் இருந்தார். 1977ஆம் ஆண்டில், பூட்டோ மற்றும் அவரது கட்சியுடன் ரானாவும், 1977ஆம் ஆண்டு நாடாளுமன்றத் தேர்தலில் வெற்றி பெற்றார். ஆனால் பாக்கித்தான் இராணுவத்தின் இராணுவத் தளபதி ஜெனரல் ஜியா-உல்-ஹக் விதித்த இராணுவச் சட்டத்தின் காரணமாக ஆட்சிக்குரிய பதவியை ஏற்கவில்லை. 1990ஆம் ஆண்டில் இறக்கும் வரை பாக்கித்தானின் பெண்களின் சமூக மற்றும் பொருளாதார நலனுக்காக ராணா தனது வாழ்க்கையை அர்ப்பணித்தார். இவர் இதயத் தடுப்பு காரணமாக 1990இல் இறந்து கராச்சியில் அடக்கம் செய்யப்பட்டார். இவரது இறுதி சடங்கில் இவருக்கு முழு மாநில மற்றும் இராணுவ மரியாதை வழங்கப்பட்டது. இவரது சேவைகள் மற்றும் மருத்துவ மற்றும் பெண் மேம்பாடு மற்றும் பெண் அதிகாரம் ஆகியவற்றிற்கான முயற்சிகள் காரணமாக, ராணா பொதுவாக " மதர்-இ-பாக்கிஸ்தான் " (ஆங்கில மொழிபெயர்ப்பு: பாக்கிஸ்தானின் தாய் ) என்று அழைக்கப்படுகிறார்.
ஆரம்பகால வாழ்க்கை மற்றும் கல்வி
ஷீலா ஐரீன் பந்த், இப்போது இந்தியாவின் உத்தரகண்ட் மாநிலத்தில் உள்ள அல்மோராவில் ஒரு குமாவோனி கிறிஸ்தவ குடும்பத்தில் பிறந்தார். இவர் "அல்மோரா கி பேட்டி" என்றும் அழைக்கப்பட்டார். இவரது தந்தை டேனியல் பந்த் ஐக்கிய மாகாண செயலகத்தில் பணியாற்றினார். குமாவோனி பிராமணப் (இந்துக்களின் உயர் சாதி) பாரம்பரியத்திலிருந்து, பந்த்தின் குடும்பம் 1871ஆம் ஆண்டில் கிறிஸ்தவத்திற்கு மாறியது. ஷீலா ஐரீன் பந்த் லக்னோ பல்கலைக்கழகத்தில் பயின்றார். அங்கு இவர் 1927இல் பொருளாதாரத்தில் இரட்டை முதல் வகுப்பு கௌரவ இளங்கலை பட்டம் மற்றும் மத ஆய்வுகளில் கல்வியியல் பட்டம் பெற்றார். பின்னர், இவர் 1929இல் பொருளாதாரம் மற்றும் சமூகவியலில் ஹானர்ஸ் உடன் இரட்டை முதுகலைப் பட்டம் பெற்றார். கொல்கத்தா மறைமாவட்ட கல்லூரியில் ஆசிரியர் சான்றிதழ் பாடநெறியை முடித்த பின்னர் கோகலே நினைவு பள்ளியில் ஆசிரியராக தனது வாழ்க்கையைத் தொடங்கினார். முதுகலைப் பட்டத்திற்குப் பிறகு, பந்த் 1931இல் தில்லியின் இந்திரபிரஸ்தா கல்லூரியில் பொருளாதார பேராசிரியராக நியமிக்கப்பட்டார். 1931ஆம் ஆண்டில் இந்திரப்பிரஸ்தா கல்லூரியில் சட்டம் மற்றும் நீதி குறித்த சொற்பொழிவு நிகழ்த்த அங்கு வந்தபோது பந்த் லியாகத் அலி கானை சந்தித்தார். 1932 திசம்பரில், இவர் இஸ்லாமிற்கு மாறி லியாகத் அலிகானை மணந்தார். திருமணத்தின் பின்னர் இவர் தனது பெயரை ஷீலா ஐரீன் பந்த் என்பதிலிருந்து பேகம் ரானா லியாகத் அலிகான் என்று மாற்றிக் கொண்டார். முஸ்லீம் லீக்கின் மறுசீரமைப்பின் பின்னர், பேகம் ரானா பிரித்தானிய இந்தியப் பேரரசின் முஸ்லீம் பெண்கள் சமுதாயத்தில் அரசியல் நனவை உருவாக்கும் பணியில் தன்னை ஈடுபடுத்திக் கொண்டார். இந்த நேரத்தில், ரானா ஜின்னாவின் செயற்குழுவின் நிர்வாக உறுப்பினராகி, அதில் பொருளாதார ஆலோசகராக பணியாற்றினார். 1947ஆம் ஆண்டில் இந்திய முஸ்லிம்களுக்காக பாக்கித்தான் உருவாகும் வரை பாக்கித்தானுக்கு விடுதலை மற்றும் ஆதரவிற்கான இவரது போராட்டம் தொடர்ந்தது.
பாக்கித்தான் இயக்கம்
தனது கணவருடன், ரானா சைமன் குழுவை கடுமையாக எதிர்த்தார். பொருளியல் பேராசிரியராக இருந்தபோது, ரானா தனது கல்லூரியில் இருந்து மாணவர்களை தீவிரமாக அணிதிரட்டி, சட்டமன்றத்திற்குச் சென்று தனது கணவரின் விவாதத்தின்போது " சைமன் கோ ஹோம் " என்ற பலகைகளைக் கொண்டு சென்றார். லியாகத் அலிகான் விவாதத்தில் வெற்றி பெற்றதால், இவர் தனது நண்பர்களுடன் உடனடி நாயகி ஆனார். பின்னர் இவர் பீகாரில் வெள்ள நிவாரணத்திற்காக நிதி திரட்டுவதற்காக ஒரு மேடை நிகழ்ச்சிக்கு அனுமதிச் சீட்டினை விற்றார். தான் ரியானா லியாகத் அலிகானின் நிலையான கூட்டாளர் மற்றும் தோழர் என்பதை நிரூபித்தார். இவர் தனது கணவருடன் அரசியல் ரீதியாக தொடர்பு கொண்டார் .மேலும் பாக்கித்தான் இயக்கத்தில் முக்கிய பங்கு வகித்தார். மே 1933இல் தனது கணவருடன் ஐக்கிய இராச்சியத்தின் லண்டனுக்குச் சென்றபோது இவர் பாக்கித்தானின் வரலாற்றில் ஒரு முக்கியமான தருணம் ஆனார். அங்கு, இவரும் கானும் ஜின்னாவை ஹாம்ஸ்டெட் ஹீத் இல்லத்தில் சந்தித்தனர். மேலும் அகில இந்திய முஸ்லீம் லீக்கின் தலைமையை மீண்டும் தொடங்க பிரித்தானிய இந்திய இராச்சியத்திற்கு திரும்புமாறு ஜின்னாவை வெற்றிகரமாக சமாதானப்படுத்தினர். ஜின்னா இந்தியா திரும்பினார். ரானா முஸ்லீம் லீக்கின் நிர்வாக உறுப்பினராகவும் கட்சியின் பொருளாதார பிரிவின் தலைவராகவும் நியமிக்கப்பட்டார்.
1942ஆம் ஆண்டில், சப்பான் இந்தியாவைத் தாக்க நெருங்கிவிட்டது என்பது தெளிவாகத் தெரிந்தபோது, ஜின்னா ராணாவை வரவழைத்து, "பெண்களைப் பயிற்றுவிக்கத் தயாராக இருங்கள் .  பெண்கள் வாயை மூடிக்கொள்வதை இஸ்லாம் விரும்பவில்லை, புதிய காற்றை ஒருபோதும் பார்க்கக்கூடாது " என்றார். இந்த பணியை மேற்கொள்வதற்காக, அதே ஆண்டில் ரானா முஸ்லீம் பெண்களை ஏற்பாடு செய்தார். தில்லியில் செவிலியம் மற்றும் முதலுதவிக்காக ஒரு சிறிய தன்னார்வ மருத்துவப் படைகளை உருவாக்கினார். பெண்கள் மத்தியில் அரசியல் விழிப்புணர்வை ஏற்படுத்துவதில் பேகம் ரானா முக்கிய பங்கு வகித்தார். தெற்காசியாவில் ஆர்வமுள்ள பெண்களில் ரானாவும் இருந்தார். மேலும் ஆண்களுடன் பாக்கித்தானுக்கு தோளோடு தோள் போராடுவதற்கு நூற்றுக்கணக்கான பெண்களை ஊக்குவித்தார்.
முதல் பெண்மணி
1947ஆம் ஆண்டில், எல்லையைத் தாண்டி வந்த அகதிகளால், காலரா, வயிற்றுப்போக்கு மற்றும் பெரியம்மை போன்ற நோய்கள் எல்லா இடங்களிலும் பொதுவான காட்சிகளாக இருந்த நிலையில், பெண்கள் முன் வந்து அரசு அலுவலகங்களிலிருந்து உணவு மற்றும் மருத்துவப் பொருட்களை சேகரிக்குமாறு அழைப்பு விடுத்தனர். பெண்கள் தங்கள் " நான்கு சுவர்களில் " இருந்து வெளியே வர விரும்பாத கூறுகளால் மிகவும் கொடூரமான முறையில் தாக்கப்பட்ட சில செய்தித்தாள்கள் உட்பட சமூகத்தின் சில பிரிவுகளிலிருந்து அவர்கள் எதிர்கொண்ட எதிர்ப்பையும் மீறி பெண்கள் முன் வந்தனர். ஒரு சமூகம் தனக்கு நீதியைச் செய்ய வேண்டுமென்றால், ஆண்களுடன் சேர்ந்து சமுதாயத்தை சீர்திருத்துவதில் பெண்கள் தங்களது சரியான பங்கைக் கொண்டிருந்தார்கள் என்பது பொருத்தமானது என்று இவர் உறுதியாக நம்பினார்.
பாக்கித்தானின் வரலாற்றில் இந்த கட்டத்தில் கராச்சியில் அதிகமான செவிலியர்கள் இல்லை. எனவே பேகம் லியாகத் பெண்களுக்கு ஊசி மற்றும் முதலுதவி அளிக்க பயிற்சி அளிக்குமாறு இராணுவத்திடம் கேட்டுக்கொண்டார். மூன்று முதல் ஆறு மாத படிப்புகளில் பெண்களுக்கு இவ்வாறு பயிற்சி அளிக்கப்பட்டது. மேலும் இது போன்ற பெண்களுக்கான துணை இராணுவ படைகள் உருவாக்கப்பட்டன. பாக்கித்தான் இராணுவம் விரைவாக இராணுவ மருத்துவப் படைகளை நிறுவி ஏராளமான பெண் செவிலியர்களை இராணுவ செவிலியர்களாக நியமித்தது. இந்த காலகட்டத்தில், பெண்கள் செவிலியத்தை ஒரு தொழிலாக எடுத்துக் கொள்ள பேகம் லியாகத் தனிப்பட்ட முறையில் ஊக்குவித்தார். 1947ஆம் ஆண்டு அகதிகள் நெருக்கடி போன்ற தேசிய நெருக்கடியின் காலங்களில் அவை பயனுள்ளதாக இருக்கும் வகையில் சைஃபர்கள், தட்டச்சு மற்றும் பல கடமைகளை டிகோட் செய்வதற்கும் அவர்களுக்கு துப்பாக்கி பயிற்சியும் கற்பிக்கப்பட்டது.
பெண்களுக்கான முயற்சிகள்
ரானா பாக்கித்தான் மகளிர் தேசிய காவலர்களை நிறுவினார். மேலும் கடற்படையில் பாக்கித்தான் பெண் கடற்படை இருப்புக்களை நிறுவ உதவினார். மேலும் அதன் தலைமை கட்டுப்பாட்டாளராகவும் நியமிக்கப்பட்டார். ஒரு குடிமகனாக இராணுவத்திற்கு இவர் செய்த மகத்தான சேவைகளுக்காக, பாக்கித்தான்இராணுவம் இவரை முதல் பெண் படைப்பகுதித் தலைவராக நியமித்தது. குறிப்பாக இவருக்கு ஒரு கெளரவ சீருடை வழங்கப்பட்டது. பாக்கித்தான் பெண் தேசியக் குழு பெண்கள் உரிமைகளுக்காகப் போராடுவதை நோக்கமாகக் கொண்டது மற்றும் பெண்களின் கொடூரமான நடத்தைகளைத் தடுப்பதை நோக்கமாகக் கொண்டது. இது அவர்களின் வாழ்க்கைத் துணைகளிடமிருந்து பெறப்பட்டது அல்லது வீட்டு வன்முறையால் ஏற்பட்டது. முதலில், இந்த அமைப்பு வெற்றிகரமாக இருந்தது மற்றும் மேற்கு-பாக்கித்தானில் பெண்களுக்கு எதிரான வன்முறை விகிதத்தை குறைக்க வலுவான முயற்சிகளை எடுத்தது, ஏனெனில் இவர் அந்த நிறுவனத்தின் தலைவராக இருந்தார். ஆனால் இவரது கணவர் இறந்த பிறகு, நெதர்லாந்துக்கான பாக்கித்தான் தூதராக நியமிக்கப்பட்டதால் ரானா பாக்கித்தானை விட்டு வெளியேறினார். இவர் வெளியேறியதைத் தொடர்ந்து, நிதி நெருக்கடி மற்றும் அரசாங்கத்தின் அக்கறையின்மை காரணமாக பாக்கித்தான் பெண்கள் தேசியக் குழு விரைவில் கலைக்கப்பட்டது. எவ்வாறாயினும், இந்த திட்டத்தின் மூலம் பல பெண்கள் கடற்படையில் சேர்ந்த பாக்கித்தான் பெண் கடற்படை இருப்பு இன்றும் தொடர்கிறது. இந்த திட்டம் பாக்கித்தானின் ஆயுதப்படைகளில் நீடித்த விளைவுகளை ஏற்படுத்துகிறது, மேலும் இராணுவமும் விமானப்படையும் பின்னர் இவரது பார்வையின் ஒரு பகுதியாக ஒரு பெண் இருப்பு திட்டத்தை நிறுவின.
அனைத்து பாக்கிஸ்தான் மகளிர் சங்கம் நிறுவுதல்
1949 ம் ஆண்டில், பேகம் ரானா பாக்கித்தான் முழுவதிலும் இருந்து 100க்கும் மேற்பட்ட செயலில் உள்ள பெண்கள் மாநாட்டை ஏற்பாடு செய்தார். அனைத்து பாக்கிஸ்தான் மகளிர் சங்கம் என பெயரிடப்பட்ட பெண்களின் சமூக, கல்வி மற்றும் கலாச்சார மேம்பாட்டிற்காக ஒரு தன்னார்வ மற்றும் அரசியல் சாரா அமைப்பை உருவாக்குவதாக மாநாடு அறிவித்தது. இவர் அதன் முதல் தலைவராக பரிந்துரைக்கப்பட்டார். பாக்கித்தான் பெண்கள் தேசிய குழுவைப் போலன்றி, பாக்கித்தானில் பெண்கள் உரிமைகளுக்காக தொடர்ந்து போராடியதால் அனைத்து பாக்கிஸ்தான் மகளிர் சங்கம் தொடர்ந்து வளர்ந்து வந்தது. அதன் சேவைகளுக்காக, பாக்கித்தான் அரசு தனது போராட்டத்தின் ஒரு பகுதியாக லாகூரில் அனைத்து பாக்கித்தான் மகளிர் சங்கக் கல்லூரியை நிறுவியது.
அரசியல்வாதியாக தொழில்
வலது|thumb| பேகம் லியாகத் அலிகான் நியூயார்க்கின் குழந்தைகள் மையத்தில் சுற்றுப்பயணம் செய்கிறார் அவரது கணவரின் மரணத்திற்குப் பிறகு, ராணா 2 தசாப்தங்களுக்கும் மேலாக நீடித்த அரசியல்ப் பெண்ணாக தனது வாழ்க்கையைத் தொடங்கினார். 1952ஆம் ஆண்டில், ஐக்கிய நாடுகள் சபையின் முதல் முஸ்லீம் பெண் பிரதிநிதி ராணா ஆவார். 1954ஆம் ஆண்டில், பாக்கித்தான் அரசு இவரை நெதர்லாந்திற்கான பாக்கித்தான் தூதராக நியமித்தது, மேலும் பாக்கித்தானின் முதல் பெண் தூதராகவும் இருந்தார். இவர் 1961 வரை நெதர்லாந்தில் பாக்கித்தானைப் பிரதிநிதித்துவப்படுத்தினார். மேலும் இராஜதந்திரப் படையின் முக்கிய நபராகவும் இருந்தார். சூன் 1966 இல், இவர் இத்தாலிக்கான பாக்கித்தானின் தூதராக நியமிக்கப்பட்டு 1965 வரை அங்கேயே இருந்தார். பின்னர், இவர் துனிசியாவிற்கான பாக்கித்தானின் தூதராக துனிசியாவிற்கு அனுப்பப்பட்டு மார்ச் 1966 வரை இந்த பதவியில் இருந்தார். பாக்கித்தானுக்குத் திரும்பியதைத் தொடர்ந்து, ரானா லியாகத் அலிகான் அரசு வீட்டு பொருளாதாரக் கல்லூரியில் பொருளாதாரப் பேராசிரியராகச் சேர்ந்தார். 1973 வரை அங்கேயே இருந்தார். அரசு கல்லூரி பல்கலைக்கழகம் இவருக்கு பொருளாதாரத்தில் கௌரவ டாக்டர் பட்டம் வழங்கியது. 1967 ஆம் ஆண்டில் பொருளாதாரத்தில் தத்துவவியல் டாக்டர் விருதையும் வழங்கியது.
பூட்டோவின் துணை
1972ஆம் ஆண்டில், பாக்கித்தான் பிரிக்கப்பட்டு, கடுமையான நெருக்கடியை சந்தித்தபோது, ரானா அப்போதைய அதிபர் சுல்பிகர் அலி பூட்டோ மற்றும் அவரது அரசியல் இயக்கத்துடன் கைகோர்த்து, சுல்பிகர் அலி பூட்டோவின் சோசலிச அரசாங்கத்தில் சேர்ந்தார். ரானா பூட்டோவின் நிதி மற்றும் பொருளாதார அமைச்சகத்தின் ஒரு பகுதியாக இருந்தார். மேலும் பொருளாதாரம் தொடர்பான முடிவுகளில் முக்கிய மற்றும் செல்வாக்குமிக்க பங்கைக் கொண்டிருந்தார். பூட்டோ வரவிருக்கும் தேர்தல்களில் பங்கேற்க ஊக்குவித்தார். மேலும் 1973 தேர்தல்களில் வெற்றி பெற்றார். சிந்து மாகாண ஆளுநராக ரானாவை நியமிக்க பூட்டோ நேரத்தை வீணாக்கவில்லை. ரானா சிந்து மாகாணத்தின் முதல் பெண் ஆளுநராகவும், சிந்து பல்கலைக்கழகம் மற்றும் கராச்சி பல்கலைக்கழகத்தின் முதல் வேந்தராகவும் இருந்தார். புதிய தேர்தல்கள் நடைபெறும் 1976 வரை இவர் தனது பதவிக் காலத்தைத் தொடர்ந்தார். 1977ஆம் ஆண்டு நாடாளுமன்றத் தேர்தலில் ரானா மீண்டும் போட்டியிட்டார். ஆனால் பாக்கித்தான் இராணுவத்தின் இராணுவத் தளபதி ஜெனரல் ஜியா-உல்-ஹக் விதித்த இராணுவச் சட்டத்தின் காரணமாக இவர் பதவியில் அமரவில்லை. இராணுவச் சட்டத்திற்கு எதிராகவும், பூட்டோவின் மரணதண்டனைக்கு எதிராகவும் வாதிட்ட ஆளுமைகளில் இவரும் ஒருவர். பூட்டோ தூக்கிலிடப்பட்ட நாளில், ரானா மனம் வருந்தியதாகவும், உணர்ச்சிவசப்பட்டதாகவும், பூட்டோவின் மரணம் குறித்து தொடர்ந்து மூன்று நாட்களுக்கு மேலாக அழுததாகவும் கூறப்பட்டது. ரானா ஜியா எதிர்ப்பு பிரச்சாரத்தைத் தொடங்கி ஜெனரல் ஜியா-உல்-ஹக்கின் இராணுவ அரசாங்கத்திற்கு எதிராகப் போராடினார். அந்த நேரத்தில் பாக்கித்தானின் மிக சக்திவாய்ந்த மனிதரான ஜெனரல் ஜியா-உல்-ஹக்கை இவர் ஒற்றைக் கையால் தாங்கிப் பிடித்தார். 1980களில், இவர் உடல்நிலை சரியில்லாமல் இருந்தபோதிலும், இஸ்லாமிய போதனைகளுக்கு முரணான மற்றும் தெளிவாக பெண்களுக்கு எதிரான இஸ்லாமிய சட்டங்களை இயற்றியதற்காக அதிபரை பகிரங்கமாக விமர்சனம் செய்தார். அதிபர், சமுதாயத்தில் இவரது நிலைப்பாட்டையும் சாதனைகளையும் மதிக்காமல், இவரது கருத்துகளை புறந்தள்ளினார்.
இறப்பு
பேகம் லியாகத் 1990 சூன் 13 அன்று இறந்தார். காயித்-இ-ஆசாமின் சமாதியின் வளாகத்தில் இவரது கணவருக்கு அடுத்ததாக அடக்கம் செய்யப்பட்டார். பாக்கித்தானின் பெண்கள் மற்றும் இளைஞர்களுக்கான ஒரு வரலாற்று காலத்தை அவருடன் முடித்துவிட்டார்கள், வருங்கால சந்ததியினரில், பேகம் லியாகத்தின் வாழ்க்கையிலிருந்தும், பெண்களின் விடுதலைக்கான பங்களிப்புகளிலிருந்தும் உத்வேகம் தேடுவார்கள் என்பதில் சந்தேகமில்லை. .
மரியாதை
பாக்கித்தான் உருவாக்கிய மிகச் சிறந்த பெண் தலைவர்களில் ஒருவராக ரானா கருதப்படுகிறார். பாக்கித்தானில், இவருக்கு " பாகிஸ்தானின் தாய் " என்ற தலைப்பு வழங்கப்படுகிறது. இது 1950இல் வழங்கப்பட்டது. மனிதநேயம் மற்றும் பெண்களின் முன்னேற்றத்திற்கான தன்னலமற்ற சேவையின் அடையாளமாக ரானா தொடர்ந்து காணப்படுகிறார். பெண்கள் உரிமைகளுக்கான இவரது வாழ்நாள் போராட்டத்தை அங்கீகரிக்கும் வகையில், இவருக்கு 1978இல் ஐக்கிய நாடுகளின் மனித உரிமைகள் விருது வழங்கப்பட்டது. 1950ஆம் ஆண்டில் ஜேன் ஆடம் பதக்கம், சாதனையாளர் பதக்கம் 1950, 1950இல் பாக்கித்தானின் தாய், 1959இல் நிஷான்-இ-இம்தியாஸ், 1961இல் ஆரஞ்சு நாசாவின் கிராண்ட் கிராஸ் (நெதர்லாந்து), சர்வதேச கிம்பல் விருது 1962, 1965ஆம் ஆண்டில் துருக்கி பெண்கள் சங்கம், அங்காரா மற்றும் 1966இல் (இத்தாலி) வவலீரா டி கிரான் க்ரோஸ் ஆகியவற்றால் தேர்ந்தெடுக்கப்பட்ட உலகப் பெண் ஆனார்.
வெளி இணைப்புகள்
பகுப்பு:பாக்கித்தானியப் பெண்ணியவாதிகள் பகுப்பு:1990 இறப்புகள் பகுப்பு:1905 பிறப்புகள்
டாட்டா​ சன்ஸ்
டாட்டா​ சன்ஸ் நிறுவனம் டாடா குழுமத்தின் முதலீட்டு நிறுவனமாகும். இக்குழுமத்தின் பங்குகளில் பெரும்பாலான பங்குகள் டாட்டா நிறுவனத்திடம் உள்ளது. இது ஜம்சேத்ஜீ டாட்டாவால் 1868 ஆண்டில் நிறுவப்பட்டது. பாரம்பரியமாக டாடா குழுமத்தின் தலைவரே டாட்டா​ சன்ஸ் நிறுவனத்தின் தலைவராக இருந்து வந்துள்ளார். டாட்டா​ சன்ஸ் நிறுவனத்தின் பங்குகளில் சுமார் 66% டாட்டா குடும்பத்தால் அங்கீகரிக்கப்பட்ட அறக்கட்டளைகளிடம் உள்ளது.
இருப்பிடம்
இந்நிறுவனம் மும்பையில் பதிவு அமைந்துள்ளது.
பங்குகளின் நிலவரம்
மொத்த பங்குகளின் எண்ணிக்கை 4,04,142 (ஒவ்வொன்றும் சுமார் 10,00,000 ரூபாய்)
வெளிப்புற இணைப்புகள்
பகுப்பு:டாட்டா குழுமம்
ஜான் ஹவாத்
ஜான் ஹவாத்  (John Howarth , பிறப்பு: மார்ச்சு 26 1945 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். 1966-1967 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஹவாத் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 15, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1945 பிறப்புகள் பகுப்பு:வாழும் நபர்கள்
இடுக்கி மக்களவைத் தொகுதி
இடுக்கி மக்களவைத் தொகுதி, இந்திய மக்களவைக்கான தொகுதியாகும். இது கேரளத்தின் 20 மக்களவைத் தொகுதிகளில் ஒன்று.
கம்யூர் அய்யனார் கோயில்
கம்யூர் அய்யனார் கோயில் தமிழ்நாட்டில் மதுரை மாவட்டம், கம்யூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தளிக்கோட்டை மகாதேவர் கோயில்
தளிக்கோட்டை மகாதேவர் கோயில் (Talikotta Mahadeva Temple) என்பது இந்தியாவின், கேரள மாநிலத்தின், கோட்டயம் மாவட்டத்தில் கோட்டயம் - குமரகம் சாலையில் மீனாசிலாற்றின் கரையில் அமைந்துள்ள ஒரு பழங்கால சிவன் கோயிலாகும். இந்த மகாதேவர் கோயிலானது தெக்கூர் அரச குடும்பத்தாரின் அதிகாரப்பூர்வ வழிபாட்டுக் கோயில்களில் ஒன்றாகும். நாட்டார் கதைகளின்படி, பரசுராமர் இந்த சிவனை பிரதிட்டை செய்துள்ளார். இந்த கோயில் கேரளத்தில் உள்ள 108 சிவன் கோயில்களின் ஒன்று ஆகும். 108 சிவன் கோயில் சோத்ரங்களில் குறிப்பிடப்பட்டுள்ள நான்கு தளி கோயில்களில் இந்த கோயிலும் ஒன்றாகும். ( தளி கோயில், கோழிக்கோடு, 2. கதுத்ருதி மகாதேவர் கோயில், கோட்டயம், 3. கீழ்த்தளி மகாதேவர் கோயில், கொடுங்கல்லூர், 4. தளிகோட்டா மகாதேவர் கோயில், கோட்டயம். )